laion/Wikipedia-Exotic huggingface dataset:
ব্রতাইন

ব্রতাইন (ফরাসি: Bretagne; ব্রেটন ভাষায়: Breizh ব্রেইস;ইংরেজি ভাষায়: Brittany ব্রিটানি) ফ্রান্সের উত্তর-পশ্চিম কোনায় অবস্থিত একটি প্রশাসনিক অঞ্চল বা রেজিওঁ। এটি একটি উপদ্বীপ যার একপাশে ইংলিশ চ্যানেল ও অন্যপাশে পশ্চিমে বিস্কে উপসাগর। বর্তমান ব্রতাইন রেজিওঁ বা প্রশাসনিক অঞ্চলটি ঐতিহাসিক ব্রতাইন অঞ্চলের পশ্চিমের ৮০% অংশ নিয়ে গঠিত। রেন (Renne) শহর এই অঞ্চলের রাজধানী। ২য় বিশ্বযুদ্ধ শেষে ঐতিহাসিক ব্রতাইনের বাকী ২০% এবং আরও কিছু কিছু ঐতিহাসিক অঞ্চল নিয়ে আরেকটি প্রশাসনিক অঞ্চল পেই-দ্য-লা-লোয়ার অঞ্চলটি গঠন করা হয়, যার রাজধানী নঁত, ঐতিহাসিক ব্রতাইনেরই একটি বন্দর শহর। মূলত রেন ও নঁতের মধ্যে রেষারেষি থামাতে এই দুইটি প্রদেশ গঠন করা হয়েছিল। নঁত ছিল ১৬শ শতক পর্যন্ত ব্রতাইনের রাজধানী। এরপর থেকে রেন শহর প্রশাসনিক কাজে প্রাধান্য পায়। রেন বাদে ব্রতাইনের সমস্ত প্রধান শহরই গুরুত্বপূর্ণ বন্দর। এদের মধ্যে আছে সাঁ-নাজের, ব্রেস্ত, সাঁ-মালো, লোরিয়াঁ। জুলিয়াস সিজার ৫৬ খ্রিস্টপূর্বাব্দে অঞ্চলটি বিজয় করেন। রোমান শাসনের শেষের দিকে ও তার পরে অ্যাংলো-স্যাক্সনদের অত্যাচারে ব্রিটেনের আদি কেল্টীয় জাতিগুলি, যারা ব্রাইটন নামে পরিচিত, উত্তরে ওয়েল্‌স, পশ্চিমে কর্নওয়াল অঞ্চলে সরে যায় এবং এদেরই একাংশ ইংলিশ চ্যানেল পাড়ি দিয়ে ইউরোপীয় মূল ভূখণ্ডে বর্তমান ব্রতাইনে এসে বসতি গাড়ে। ব্রতাইন নামটি (মূল ব্রেটন ভাষাতে: Breizh ব্রেইস) এখান থেকেই এসেছে। এই ব্রাইটনেরা ব্রেটন ভাষাতে কথা বলত, এবং এদের ভাষার সাথে ওয়েল্‌শ ভাষা ও কর্নিশ ভাষার মিল আছে। ব্রিটেনের অধিবাসীরা নিজেদের দেশকে ডাকত The Great Britain বা বড় ব্রিটেন আর ব্রতাইনকে ডাকত The Little Britain অর্থাৎ ছোট ব্রিটেন। তখন এটি ছিল একটি স্বাধীন ডিউকশাসিত অঞ্চল। ৯ম শতকে ফ্রান্স এই অঞ্চলটি দখলের চেষ্টা চালায়, কিন্তু প্রতিবারই এখানকার অধিবাসীদের সাথে যুদ্ধে পরাজিত হয়। পরবর্তীতে ১২শ শতকে ইংল্যান্ডের রাজা ২য় হেনরি অঞ্চলটিকে ইংল্যান্ডের অন্তর্ভুক্ত করলে সে চেষ্টাও ব্রতাইনবাসী ব্যর্থ করে দেয়। এতে নেতৃত্ব দেন হেনরিরই নিজের ছেলে ব্রতাইনের ভবিষ্যৎ ডিউক ২য় জেফরি। ১১৯৬ সালে জেফরির ছেলে ১ম আর্থার ছিলেন ব্রতাইনের পরবর্তী ডিউক। তিনিও একইভাবে ইংল্যান্ডের আগ্রাসন প্রতিরোধ করেন। শেষ পর্যন্ত ১৫শ শতকের শেষে এসে ফ্রান্সের সেনাবাহিনী ব্রতাইনকে পদানত করতে সক্ষম হয় এবং ব্রতাইনের ডিউকের বংশধর ১২ বছর বয়সী ডিউককন্যা আন-কে ফ্রান্সের রাজা দ্বাদশ লুইকে বিয়ে করতে বাধ্য করা হয়। এরই রেশ ধরে ১৫৩২ সালে এসে ব্রতাইন ফ্রান্সের অংশে পরিণত হয়। ১৯শ শতকে এখানে জাতীয়তাবাদের উন্মেষ ঘটে, তবে ফ্রান্সের থেকে বিচ্ছিন্ন হবার প্রচেষ্টা প্রতিহত করা হয়। ফ্রান্সের সাথে বহু শতক ধরে একসাথে বসবাসের ফলে এক ধরনের একীকরণ ঘটলেও এখনও এখানকার জনগণ বহু প্রাচীন রীতিনীতি ও ঐতিহ্য ধরে রেখেছে, যা একান্তই ব্রতাইনের নিজস্ব। তবে ১৯৪০-এর দশকের পর থেকে এখানে ব্রেটন ভাষার ব্যবহার ধীরে ধীরে কমতে শুরু করে ও ফরাসি ভাষার প্রচলন বৃদ্ধি পায়। ফ্রান্সের মানচিত্রে ব্রতাইনের অবস্থান সাঁ-মালো শহর রেন শহরে ব্রতাইনের আইনসভা পোয়াঁত দ্যু রাজ গোলাপী গ্র্যানাইটের উপকূল (Côte de granit rose) একটি বাতিঘর (Phare de Ploumanac'h) পিয়ের আবেলার, বিখ্যাত ব্যক্তিত্ব জাক কার্তিয়ে, ব্রতাইনের বিখ্যাত ব্যক্তিত্ব জুল ভের্ন, ব্রতাইনের বিখ্যাত ব্যক্তিত্ব INSEE। "Produits intérieurs bruts régionaux et valeurs ajoutées régionales de 1990 à 2012"। ২০১৬-০৬-১৭ তারিখে মূল থেকে আর্কাইভ করা। সংগ্রহের তারিখ ২০১৪-০৩-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কর্মাবাই

কর্মাবাই (২০ জানুয়ারী ১৬১৫ - ১৬৩৪) একজন জাট ছিলেন-তিনি ভক্ত শিরোমণি কর্মাবাই নামেও পরিচিত। তিনি ১৬১৫ সালের ২০ জানুয়ারী নাগৌর জেলার কালওয়া গ্রামে জীবনজি দুদির পরিবারে জন্মগ্রহণ করেন। তিনি কৃষ্ণের ভক্ত ছিলেন।কর্মাবাইয়ের পিতা কৃষ্ণভক্ত ছিলেন। একবার তাকে বাড়ি থেকে দূরে কিছু কাজ করতে হয়েছিল, তাই তিনি কর্মাবাইকে নির্দেশ দিয়েছিলেন ভগবানকে অন্ন (ভোগ) নিবেদন করার পরেই প্রসাদ গ্রহণ করতে হবে। কর্মা তখন ছিলেন খুব কম বয়সী এবং তিনি এই নির্দেশটি অক্ষরে অক্ষরে গ্রহণ করেন। কর্মা পরদিন সকালে ঘুম থেকে উঠে প্রভুর উদ্দেশ্যে খিচুড়ি প্রস্তুত করলেন। কিন্তু যখন তিনি দেখলেন যে প্রভু ভোগ গ্রহণ করছেন না, তখন নিষ্পাপ কর্মাবাইও কিছু আহার করেন নি এবং প্রভুর সামনে এসে তার খাওয়ার অপেক্ষা করতে থাকেন। ভগবান শ্রীকৃষ্ণ তার সংকল্প দেখে অত্যন্ত মুগ্ধ হলেন এবং তার প্রতি করুণা করলেন। তিনি স্বয়ং তার সামনে আবির্ভূত হয়ে তার খিচুড়ি ভক্ষণ করলেন। তার পিতা ফিরে আসা পর্যন্ত কর্মা এই নিয়ম অনুসরণ করেছিল। তার পিতা ফিরে এলে, কর্মা তাকে সব খুলে বলল। তার বাবা হতবাক হলেন এবং তাকে বিশ্বাস করতে অস্বীকার করেন। কর্মা তার নির্দোষতা প্রমাণ করার জন্য আবারো আবির্ভূত হওয়ার জন্য ভগবানের কাছে অনুরোধ করলেন। করুণাময় ভগবান শ্রীকৃষ্ণ এইভাবে তাঁর ভক্তের নির্দোষতা প্রমাণ করার জন্য পুনরায় কর্মার সামনে উপস্থিত হন। প্রচলিত বিশ্বাস যে তিনি কৃষ্ণের উপস্থিতিতে কৃষ্ণকে 'খিচুড়ি' দিয়েছিলেন। এই খবর ছড়িয়ে পড়লে এবং পুরীর সাধুদের কাছে পৌঁছলে তারা কর্মাবাইকে সেখানে এসে ভগবানকে খিচুড়ির ভোগ দিতে বলেন। কৃষ্ণও সেখানে আবির্ভূত হয়েছিলেন। এরপর কর্মাবাই পুরীতে বাস করতে শুরু করেন। এক লোকগীতি বলে যে - থালি ভার'র লাইয়ি খিচাদো ওপার ঘি কি বাটকি ! জীমো মার শ্যাম ধনি জিমাভাই বেটি জাত কি !! কর্মাবাই ২৫ জুলাই ১৬৩৪ সালে পুরীতে জীবন্ত সমাধি গ্রহণ করেন। বর্তমানে পুরী জগন্নাথ রথযাত্রার সময়, ভগবান জগন্নাথের রথ তার সমাধির কাছে অল্প সময়ের জন্য অবস্থান করে। বিশ্বাস করা হয় যে, তার দৃষ্টি ছাড়া রথটি এক ইঞ্চিও নড়তে পারে না এবং এটি কর্মাবাইয়ের জন্য ভগবানের স্বীয় অভিরুচি। "Karma bai"। Jat Chiefs (ইংরেজি ভাষায়)। সংগ্রহের তারিখ ২০২৪-০৮-০২।
রথযাত্রা (আহমেদাবাদ)

রথযাত্রা একটি হিন্দু উৎসব। আমেদাবাদে ১৮৭৮ সাল থেকে প্রতি আষাঢ়-সুড়-বিজে জগন্নাথ মন্দির, আহমেদাবাদ কর্তৃক রথযাত্রার আয়োজন করা হয় এই বার্ষিক উৎসব জগন্নাথ, বলরাম এবং সুভদ্রা উদযাপন করে। এটি গুজরাট রাজ্যের লোকোৎসব (সর্বজনীন উৎসব) হিসেবে পালিত হয়। আহমেদাবাদ রথযাত্রা হল পুরী এবং কলকাতার পর তৃতীয় বৃহত্তম রথযাত্রা উৎসব যা রথযাত্রার দিন পালিত হয়। নরসিংহদাস জগন্নাথকে স্বপ্নে দেখেছিলেন এবং সেই ঘটনার পর তিনি ১৮৭৮ সালে রথযাত্রা উদ্‌যাপন শুরু করেন রথগুলি নারকেল গাছ থেকে তৈরি করেছিলেন ভারুচের খালাস সম্প্রদায়ের ভক্তগণ। রথগুলি এখনও সেই বর্ণের লোকেদের দ্বারা চালিত হয়। শুক্ল পূর্ণিমার দিন জগন্নাথ, বলরাম এবং সুভদ্রা প্রতীকীভাবে সেই দিন বন্ধ মন্দিরে সরসপুর দর্শন মামার বাড়িতে গেলে জলযাত্রা করা হয়। জগন্নাথের জলযাত্রা সবরমতী নদীতে একটি শোভাযাত্রাসহ নিয়ে আসা হয়, গঙ্গা পূজা করা হয়, এবং জগন্নাথের অভিষেকের জন্য জলের পাত্র নিয়ে ফেরা হয়। বৈদিক মন্ত্র উচ্চারণ করে ষোড়শোপচার সহকারে পূজন বিধি সম্পাদনের পর, প্রতীকীভাবে ভগবানকে তাঁর মামার বাড়িতে পাঠানো হয়। রথযাত্রার দু’দিন আগে বিগ্রহের নেত্রোৎসব অনুষ্ঠিত হয়। বিশ্বাস অনুসারে, মোসলে অতিরিক্ত পরিমাণে জাম্বু বা জামুন (ভারতীয় কালোজাম) এবং বাউর (বরই) ভক্ষণের কারণে তিন দেবতার চক্ষু 'চোখ উঠা' রোগে আক্রান্ত হয়। তাই, নেত্রোৎসব পূজনের সময় বস্ত্র দিয়ে চোখ ঢেকে বিগ্রহকে প্রতীকীভাবে চিকিৎসা করা হয়। রথযাত্রাদিনে মঙ্গল আরতি ভোর ৪টায় করা হয় এবং সাধারণত সকাল ৭টায় রথযাত্রা বের হয়। গুজরাটের মুখ্যমন্ত্রী দ্বারা পাহিন্দ বিধির অনুষ্ঠান করা হয় যেখানে রথযাত্রার পথের প্রতীকী পরিচ্ছন্নতা করা হয়, তারপরে রথ শোভাযাত্রা শুরু হয়। রথযাত্রায় প্রথমে ভগবান জগন্নাথের রথ, তারপরে সুভদ্রা ও বলরামের রথ নিয়ে যাওয়া হয়। ১৪ কিলোমিটার দীর্ঘ রথযাত্রায় আখড়া, হাতি, সজ্জিত ট্রাক এবং দলগুলিও অংশগ্রহণ করে। "Passage being smoothened for 141st Rath Yatra"। The Times of India (ইংরেজি ভাষায়)। ১২ জুলাই ২০১৮। সংগ্রহের তারিখ ২০১৯-০৭-০৪।  "136th Jagannath rath yatra begins in Ahmedabad amid tight security"। India Today (ইংরেজি ভাষায়)। ১০ জুলাই ২০১৩। সংগ্রহের তারিখ ২০১৯-০৭-০৪।  "રથયાત્રા"। www.sadhanaweekly.com (গুজরাটি ভাষায়)। সংগ্রহের তারিখ ২০১৯-০৭-০৪।  "જાણો અમદાવાદ જગન્નાથજીની રથયાત્રાનો ઈતિહાસ"। khabarchhe.com (গুজরাটি ভাষায়)। সংগ্রহের তারিখ ২০১৯-০৭-০৪।  "Jal Yatra – Shree Jagannathji Mandir" (ইংরেজি ভাষায়)। ২৮ ফেব্রুয়ারি ২০১৮। সংগ্রহের তারিখ ২০১৯-০৭-০৪।  উদ্ধৃতি ত্রুটি: <ref> ট্যাগ বৈধ নয়; :0 নামের সূত্রটির জন্য কোন লেখা প্রদান করা হয়নি "Netrotsav puja performed ahead of Rath Yatra in Ahmedabad"। DeshGujarat (ইংরেজি ভাষায়)। ২০১৭-০৬-২৩। সংগ্রহের তারিখ ২০১৯-০৭-০৪।  "Jagannath Rath Yatra Begins in Gujarat"।  "Over 25,000 cops, drone cameras to secure Gujarat Rath Yatra on July 4"। India Today (ইংরেজি ভাষায়)। ২৯ জুন ২০১৯। সংগ্রহের তারিখ ২০১৯-০৭-০৪।
বাংলাদেশে উদারনীতিবাদ

বাংলাদেশে উদারনীতিবাদের উৎপত্তি ব্রিটিশ রাজ আমলের ঔপনিবেশিক বিরোধী আন্দোলন থেকে পাওয়া যায়। ভারত বিভাগের পর পূর্ব পাকিস্তানে বাঙালি জাতীয়তাবাদী আন্দোলনের নেতৃত্বে ছিলেন উদারপন্থী ও প্রগতিশীল রাজনীতিবিদরা। উদারপন্থী নীতি যেমন স্বাধীনতা, সমতা, ভ্রাতৃত্ব ছিল বাংলাদেশের মুক্তিযুদ্ধের চেতনার গুরুত্বপূর্ণ দিক। আধুনিক বাংলাদেশে উদারতাবাদ মূলত সামাজিক উদারনীতিবাদ এবং অর্থনৈতিক উদারনীতিকে কেন্দ্রিক। বাংলাদেশের প্রথমদিকের নেতৃত্বে বামপন্থীদের আধিপত্য ছিল, যাঁরা পুঁজিবাদী ব্যবস্থার বিকাশের বিরোধিতা করেছিলেন এবং পরিকল্পিত অর্থনীতির অধীনে কঠোর সুরক্ষাবাদ, রাষ্ট্রীয় হস্তক্ষেপ এবং অর্থনৈতিক নিয়ন্ত্রণের করেছিল এবং সীমিত বাজার কার্যক্রমকে উন্নীত করেছিলেন, যেই ব্যবস্থাটিকে "না পুঁজিবাদী, না সমাজতান্ত্রিক" হিসেবে চিহ্নিত করা হয়েছিল। অর্থনৈতিক স্থবিরতা থেকেই যায়, উপরন্তু ১৯৭৪ সালে মারাত্মক দুর্ভিক্ষ দেশে আঘাত হানে। ১৯৭০-এর দশকের শেষভাগে এবং ১৯৮০-এর দশকে, মূলত সংস্কারপন্থী জিয়াউর রহমান এবং হুসেইন মুহাম্মদ এরশাদের রাষ্ট্রপতিত্বকালে, অর্থনৈতিক প্রবৃদ্ধি এবং বিদেশি বিনিয়োগ বৃদ্ধির জন্য রাষ্ট্রীয় মালিকানাধীন প্রতিষ্ঠানকে বিকেন্দ্রীকরণ এবং বাণিজ্য উদারীকরণসহ বিভিন্ন সংস্কারের উদ্যোগ নেওয়া হয়। সমসাময়িক বাংলাদেশ একটি উদার বাজার অর্থনীতি এবং বিশ্বের ৩৩তম বৃহৎ অর্থনীতি। আওয়ামী লীগ লিবারেল ডেমোক্রেটিক পার্টি বাংলাদেশে রক্ষণশীলতাবাদ Mostafiz, Omar। "Liberalism in Bangladesh: A Tad Too Slow"। Friedrich Naumann Foundation। সংগ্রহের তারিখ ১৭ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Background Note: Bangladesh"। Bureau of South and Central Asian Affairs। মার্চ ২০০৮। সংগ্রহের তারিখ ১১ জুন ২০০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) This article incorporates text from this source, which is in the public domain. Siddiqi, Dina Mahnaz (২০১০)। "Political Culture in Contemporary Bangladesh"। Riaz, Ali; Fair, Christine। Political Islam and Governance in Bangladesh। Routledge। পৃষ্ঠা 8। আইএসবিএন 978-1-136-92623-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "World Economic Outlook Database, October 2023"। International Monetary Fund। সংগ্রহের তারিখ ১০ অক্টোবর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আশিকুর রহমান শিবলী

আশিকুর রহমান শিবলী (জন্ম ০১ ডিসেম্বর ২০০৫) একজন বাংলাদেশী ক্রিকেটার এবং ২০২৩ অনূর্ধ্ব-১৯ এশিয়া কাপে সর্বোচ্চ রান সংগ্রহকারী। তিনি ০১ ডিসেম্বর ২০০৫ সালে ফরিদপুরে জন্মগ্রহণ করেন। "Bangladesh crush UAE to win U-19 Asia Cup"। The Times of India। ২০২৩-১২-১৭। আইএসএসএন 0971-8257। সংগ্রহের তারিখ ২০২৩-১২-১৮।  "Ashiqur Rahman Shibli ton powers Bangladesh to win U19 Asia Cup 2023"। ASports.tv (ইংরেজি ভাষায়)। ২০২৩-১২-১৭। সংগ্রহের তারিখ ২০২৩-১২-১৮।  Correspondent, Sports। "Ashiqur, bowlers help Bangladesh crush UAE to clinch their first Asia Cup title"। bdnews24.com (ইংরেজি ভাষায়)। সংগ্রহের তারিখ ২০২৩-১২-১৮।  "Ashiqur Rahman Shibli Profile - Cricket Player Bangladesh | Stats, Records, Video"। ESPNcricinfo (ইংরেজি ভাষায়)। সংগ্রহের তারিখ ২০২৩-১২-১৮।
সারেং বৌ (উপন্যাস)

সারেং বৌ শহীদুল্লা কায়সার কর্তৃক রচিত একটি উপন্যাস। এতে এক দেশ-বিদেশ ভ্রমণকারী সারেং ও তার বউ এর জীবনকাহিনীর উপর ভিত্তি করে লেখা হয়েছে। কদম আলী ও নবিতুন এই উপন্যাসের কেন্দ্রীয় চরিত্র। এই উপন্যাসের উপর ভিত্তি করে ১৯৭৮ সালে একই নামে একটি চলচ্চিত্র মুক্তি দেওয়া হয়, যেটির পরিচালক ছিলেন আবদুল্লাহ আল মামুন। চলচ্চিত্রটিতে অভিনয় করেন ফারুক, কবরী, আরিফুল হক, জহিরুল হক, বিলকিস, বুলবুল ইসলাম, ডলি চৌধুরীসহ আরো অনেকে। প্রতিবেদক, নিজস্ব (২০১৯-১২-২০)। "সারেং বৌ ও ইংরেজি অনুবাদ"। প্রথম আলো। সংগ্রহের তারিখ ২০২৩-১২-১৮।  ডটকম, বিডিনিউজ টোয়েন্টিফোর। "'সারেং বউ': নারীর অন্তহীন সংগ্রামের বয়ান"। bdnews24.com। সংগ্রহের তারিখ ২০২৩-১২-১৮।
বিহঙ্গম যোগ

বিহঙ্গম যোগ হল ভারতীয় দর্শনের এমন এক যোগ তথা ধ্যান যার মাধ্যমে আত্মা ও পরমাত্মার সংযোগ ঘটে। বিহঙ্গম যোগের ধ্যান অভ্যাসের শাখা রয়েছে বিশ্বের ৫০ টির বেশি দেশে। প্রাচীন ভারতীয় ধ্যানের অভ্যাস শেখানো ব্যবস্থা আছে শাখাগুলিতে। সদগুরু সদাফল দেও জি মহারাজ ১৯২৪ খ্রিস্টাব্দে প্রতিষ্ঠা করেন এবং তার প্রতিষ্ঠানের সদস্য সংখ্যা প্রায় ষাট লক্ষ। জাতিসংঘের ইকোনমিক অ্যান্ড সোশ্যাল কাউন্সিল সদগুরু সদাফল দেও জি মহারাজ প্রতিষ্ঠিত ভারতের এলাহাবাদস্থিত সদগুরু সদাফল দেও বিহঙ্গম যোগ সমাজটিকে ২০১৩ খ্রিস্টাব্দে বিশ্বের ১৬০ টি "বিশেষ পরামর্শমূলক মর্যাদা"- প্রাপ্ত সংস্থানের মধ্যে অন্তর্ভুক্ত করে। এক নিয়ন্ত্রণাধীন বিচারে দেখা গেছে, অন্তত দশ বছরের অভিজ্ঞতার পনেরো জন বিহঙ্গম যোগাভ্যাসে অনুশীলনকারী যোগী ব্যক্তি মনোযোগের প্রতিটি পরীক্ষায় (যেমন, অ্যাটেনশন স্প্যান, প্রক্রিয়াকরণের গতি, মনোযোগ পরিবর্তন করার ক্ষমতা এবং হস্তক্ষেপ পরীক্ষায় কর্মক্ষমতা) ভালো ফল করেন। বিহঙ্গম যোগ ভারতীয় যোগ ও ধ্যানে এক চেতন বিজ্ঞান। ভৌতিক বিজ্ঞানে যেমন পার্থিব বিষয়ের সম্যক জ্ঞান অর্জিত হয়, তেমনই বিহঙ্গম যোগাভ্যাসে চেতন বিজ্ঞানে চেতন আত্মা এবং চেতন পরমাত্মার অনুভব লাভ হয়ে থাকে। বাহ্যজ্ঞান হতে অন্তরের অনুভবের পথে যাত্রা ঘটে বিহঙ্গম যোগে। স্বাস্থ্য, সুখ ও শান্তির সঙ্গম বিহঙ্গম যোগ। সেবা, সৎসঙ্গ এবং সাধনা বিহঙ্গম যোগের ত্রিবেণী ধারা। আত্মা আর পরমাত্মার সংযোগই বিহঙ্গম যোগ। বিহঙ্গম যোগের ধ্যান অন্তরের প্রশান্তির পথ প্রশস্ত করে। যখন এক সাধক এক আসনে উপবিষ্ট হয়ে নিজের চেতনাকে তার গুরু প্রদর্শিত ক্ষেত্রে সন্নিবষ্ট করেন, তখন তিনি মানসিক ও আত্মিক প্রশান্তি অনুভব করেন। মনের উপর নিয়ন্ত্রণ না হওয়ায় সমাজের সমস্ত অসংগতি বিস্তার লাভ করে। ধ্যানের মাধ্যমে মানুষ মানবীয় গুণে গুণান্বিত হয়ে দিব্যগুণের স্বভাব অর্জনের যোগ্য হন। সদ্গুরু সদাফল দেও জি মহারাজ ১৭ বছর হিমালয় ও অন্যান্য গুহায় ভ্রমণে ও অবস্থানে বহু গ্রন্থের রচনা করেছেন। তার সবচেয়ে উল্লেখযোগ্য আধ্যাত্মিক গ্রন্থটি হল- স্বর্বেদ। ১৯৩৮ খ্রিস্টাব্দে হিমালয়ের এক গুহায় অবস্থানকালে রচিত উপরোক্ত গ্রন্থটিতে ৩১০৬ টি শ্লোকে আধ্যাত্মিক পন্থা উল্লেখ করেছেন। স্বর্বেদ পাঠে জ্ঞান শক্তি জাগরণের দিশাসহ সমস্ত আধ্যাত্মিক জ্ঞানের সমাধান পাওয়া যায়। এছাড়াও, সদ্গুরু সদাফল দেও জি মহারাজ ১৯৪০ খ্রিস্টাব্দে হিন্দিতে বিহঙ্গম যোগ সন্দেশ নামের এক মাসিক পত্রিকার প্রকাশনা শুরু করেন। পত্রিকাটিতে ব্রহ্মবিদ্যা সম্পর্কিত বিষয়াদির স্থান পেত যার দ্বারা পাঠকের জন্য সুখ, শান্তি ও সমৃদ্ধির পথে নানা দিশা প্রদর্শিত হত। স্বর্বেদ মহামন্দির "About"। North America Institute of Vihangam Yoga। সংগ্রহের তারিখ ৬ জুলাই ২০১৯।  "UN confers consultative status on yoga sansthan" Times of India. TNN. 2 September 2013. Prakash, Ravi; Dubey, Indu (২০১০)। "LONG-TERM VIHANGAM YOGA MEDITATION AND SCORES ON TESTS OF ATTENTION": 1139–1148। ডিওআই:10.2466/pms.110.3c.1139-1148।  দেও, সদাফল (২০১৫) [১৯৩৮]। স্বর্বেদ (ভাষ্যসহ) [Swarved (With Exposition)] (হিন্দি ভাষায়) (২০ সংস্করণ)। এলাহাবাদ: সুকৃত অফসেট প্রেস। পৃষ্ঠা ১১৫৬। আইএসবিএন 978-8192069661।  More About Vihangam Yoga Vihangamyoga Home Vihangamyoga USA Vihangamyoga Australia Vihangamayoga Rajasthan Vihangamyoga Singapore
গৌড়ি লিপি

গৌড়ি লিপি (গৌরী লিপি), যা প্রোটো-বাংলা লিপি নামেও পরিচিত বা প্রোটো-ওড়িয়া লিপি লিপির ব্রাহ্মীয় পরিবারের একটি ধ্বনিভিত্তিক বর্ণমালার লিপি। গৌড়ি লিপি ধীরে ধীরে বাংলা-অসমীয়া (পূর্ব নাগরী), ওড়িয়া এবং তিরহুতা লিপিতে বিকশিত হয়। জার্মান পণ্ডিত জর্জ বুহলার প্রাচীন বাংলার গৌড় (অঞ্চল) গৌড় রাজ্যের নামানুসারে গৌড় লিপির নামকরণ করেন। মধ্যযুগীয় গৌড় (অঞ্চল) বর্তমানে বাংলা (অঞ্চল) নামে পরিচিত। এই নাম থাকা সত্ত্বেও, লিপিটি আসাম, বিহার, ওড়িশা, ঝাড়খণ্ড, নেপালের প্রতিবেশী অংশ এবং মায়ানমারের রাখাইনেও ব্যবহৃত হত। লিপিটিকে বিভিন্ন অঞ্চলে বিভিন্ন নামে ডাকা হয় যেমন প্রোটো-অসমীয়, প্রোটো-বাংলা, প্রোটো-মৈথিলি, প্রোটো-ওড়িয়া। এই কারণেই সুরেশচন্দ্র ভট্টাচার্য নিরপেক্ষ নাম প্রস্তাব করেন যেমন সংক্ষেপে প্রোটো-বিএএম, প্রোটো-বামো। গৌড়ি লিপিটি প্রাচীন পূর্ব ভারতে আবির্ভূত হয়েছিল সিদ্ধং লিপির উত্তর-পূর্বাঞ্চলের রূপ হিসেবে, যা গুপ্ত লিপি থেকে উদ্ভূত। পণ্ডিত বুহলারের মতে, গৌড়ি (বা প্রোটো-বাংলা ) লিপিটি এর প্যাঁচানো অক্ষর এবং হুক বা উল্লম্বের শীর্ষে ফাঁপা ত্রিভুজ দ্বারা চিহ্নিত করা হয়। ১১ শতকে, বিখ্যাত পারসিক পণ্ডিত আল-বিরুনি লিপিটি সম্পর্কে লিখেছেন। তিনি ভারতীয় বর্ণমালার মধ্যে উল্লেখ করেছেন, পূর্ব দেশে (পূর্ব অঞ্চল) গৌড়ি ব্যবহৃত হয়। আধুনিক প্রাচ্যের লিপিগুলো (বাংলা-অসমীয়া, ওড়িয়া এবং মৈথিলি) ১৪শ এবং ১৫শতকের কাছাকাছি গৌড়ি থেকে স্পষ্টভাবে আলাদা হয়ে যায়। যদিও বাংলা, আসাম এবং মিথিলার লিপিগুলোর পারস্পরিক মিল ছিল, ওড়িয়া লিপিতে ১৩-১৪ শতকে বাঁকানো শীর্ষ দেখা গিয়েছিল এবং ক্রমবর্ধমানভাবে ভিন্ন হতে থাকে। গৌড় রাজ্য গৌড় (অঞ্চল) ব্রাহ্মী লিপি ব্রাহ্মিক লিপি সিদ্ধং লিপি পূর্ব নাগরী Salomon, Richard (১৯৯৮)। Indian Epigraphy। Oxford University Press। পৃষ্ঠা 41। আইএসবিএন 978-0-19-535666-3।  Masica, Colin (১৯৯৩)। The Indo-Aryan languages। Cambridge University Press। পৃষ্ঠা 143। আইএসবিএন 9780521299442।  Cardona, George; Jain, Dhanesh (২০০৩)। The Indo-Aryan Languages। Routledge language family series। Routledge। পৃষ্ঠা 487। আইএসবিএন 0-7007-1130-9।  Tripāṭhī, Kunjabihari (১৯৬২)। The Evolution of Oriya Language and Script। Utkal University। পৃষ্ঠা 32। সংগ্রহের তারিখ ২১ মার্চ ২০২১।  Sircar, Dineschandra (১৯৭১)। Studies in the Geography of Ancient and Medieval India (ইংরেজি ভাষায়)। Motilal Banarsidass Publ.। পৃষ্ঠা 126–127। আইএসবিএন 978-81-208-0690-0।  Bhattacharyya, Sureshchandra (১৯৬৯)। The evolution of script in North-Eastern India from C.A.D. 400 to 1200, with special reference to Bengal (phd) (ইংরেজি ভাষায়)। ProQuest LLC (2018)। পৃষ্ঠা 56–58। ডিওআই:10.25501/SOAS.00029794। উদ্ধৃতি টেমপ্লেট ইংরেজি প্যারামিটার ব্যবহার করেছে (link) (Bhattacharyya 1969) "[T]he phase when the curved tops - so prominent now in many of the Oriya letters - were just appearing, initiating the parting of ways from the proto-[Bengali-Assamese-Maithili] phase. The beginning and progress of this trend can be noticed in many of the Orissa [inscriptions] of the 13th-14th centuries A.D." (Bhattacharyya 1969)
স্বর্বেদ মহামন্দির

স্বর্বেদ বা সরবেদ মহামন্দির (সংস্কৃত: स्वर्वेद महामंदिर) ভারতের উত্তরপ্রদেশ রাজ্যের বারাণসী শহর থেকে বারো কিলোমিটার দূরে উমরাহাঁ'তে অবস্থিত। মন্দিরটি বিশ্বের বৃহত্তম ধ্যান কেন্দ্র হিসাবে প্রতিষ্ঠিত হয়েছে। এই মন্দিরে কোন দেব-দেবীর অধিষ্ঠান নেই অর্থাৎ এখানে কোনও দেবতার পুজা-অর্চনা করা হয় না, শুধুমাত্র ধ্যানে অংশগ্রহণ করা হয়। ভারতের স্বাধীনতা আন্দোলনের অমর যোদ্ধা অনন্ত শ্রী সদগুরু সদাফল দেও জী মহারাজ ছিলেন ঊনিশ শতকের এক আত্মিক বা আধ্যাত্মিক নেতা ও যোগসাধক এবং 'বিহঙ্গম যোগ'-এর মহান শ্রদ্ধেয় প্রতিষ্ঠাতা। 'বৃহত্তম বিহঙ্গম যোগ সমাজ' তথা সংস্থার শতবর্ষ উদযাপনের অঙ্গ হিসাবে স্বর্বেদ মহামন্দিরের পরিকল্পনা করা হয় এবং ২০০৪ খ্রিস্টাব্দে সদগুরু আচার্য স্বতন্ত্র দেব এবং সন্ত প্রভার বিজ্ঞান দেব মহামন্দিরের ভিত্তি স্থাপন করেন। দশ বৎসর পরে ২০১৪ খ্রিস্টাব্দে এর নির্মাণ কাজ শুরু হয়। ২০২৩ খ্রিস্টাব্দের ১৮ ডিসেম্বর ভারতের প্রধানমন্ত্রী নরেন্দ্র মোদী মন্দিরটির আনুষ্ঠানিক দ্বারোদ্ঘাটন করেন। প্রসঙ্গত, উল্লেখ্য এই যে, মন্দির নির্মাণকালে ২০২১ খ্রিস্টাব্দের ১৪ ডিসেম্বর মঙ্গলবার প্রধানমন্ত্রী প্রথমবার পরিদর্শনে এসেছিলেন। মন্দিরটির নামকরণ অনন্ত শ্রী সদগুরু সদাফল দেও জী মহারাজ রচিত স্বর্বেদ শীর্ষক এক আধ্যাত্মিক পুস্তকের নামে রাখা হয়েছে। 'স্বঃ' অর্থ 'আত্মা' ও 'বেদ' অর্থ 'জ্ঞান' এই দু'টি শব্দের সমন্বয়ে 'স্বর্বেদ'- এর উৎপত্তি। মানবজাতিকে মহৎ আধ্যাত্মিক জ্ঞানের আভায় আলোকিত করতে এবং সারা বিশ্বে শান্তিপূর্ণ আবহ বজায় রাখতে যে আত্মজ্ঞানের প্রয়োজন তাই 'স্বর্বেদ'। তাই এই মন্দিরের কোনও নির্দিষ্ট দেবতার পুজো না করে, ধ্যান করা হয়। আত্মার জ্ঞান লাভের উদ্দেশ্যে 'স্বর্বেদ মহামন্দির' তাই ধ্যানের পীঠস্থান। প্রাচীন দর্শন, আধ্যাত্মিকতা এবং আধুনিক স্থাপত্যের এক অত্যাশ্চর্য নকশায় প্রায় তিন লক্ষ বর্গফুটের বিস্তৃত ক্ষেত্রের উপর ১২৫ টি পাপড়িযুক্ত পদ্মের গম্বুজ-শীর্ষ গোলাপী মাকরানা মার্বেলের সাততলা মন্দিরটি বিপুল অর্থ ব্যয়ে নির্মিত হয়েছে। নির্মাণকাজে ১৫ জন ইঞ্জিনিয়ারের তত্ত্বাবধানে ও নির্দেশনায় ৬০০ জন নির্মাণ শ্রমিক লিপ্ত ছিলেন। বিশাল কাঠামোর এই মন্দিরের ছাদ ও দরজা সেগুন কাঠের তৈরি। গোলাপী বেলেপাথরের মন্দিরের দেয়াল স্বর্বেদের ৩১৭৩ টি শ্লোকের খোদাইয়ে সজ্জিত করা হয়েছে। বিশাল পরিসরের এই মহামন্দিরে প্রায় ২০ হাজারেরও বেশি মানুষ একসঙ্গে বসে প্রাণায়াম, ধ্যান ও যোগাসন করতে পারবেন। এছাড়াও মন্দির সংলগ্ন বাগানে নানা ওষধি গাছসহ ১০১ টি ফোয়ারায় এবং অত্যাধুনিক আলোর ব্যবস্থায় এই মন্দিরটির সৌন্দর্য বৃদ্ধি হয়েছে। বিহঙ্গম যোগ "Swarved Mahamandir : পদ্মের ১২৫ পাপড়ির গম্বুজ-২০ হাজার জনের ধ্যানের ব্যবস্থা! স্বরভেদ মন্দিরের বিশেষত্ব জেনে নিন"। সংগ্রহের তারিখ ২০২৩-১২-১৮।  "PM Modi inaugurates Swarved Mahamandir in Varanasi: 10 facts about world's largest meditation centre"। সংগ্রহের তারিখ ২০২৩-১২-১৮।  "Swarved Mandir: बनारस के स्वर्वेद मंदिर में 20 हजार लोग एकसाथ कर सकते हैं मेडिटेशन, पीएम मोदी कर चुके हैं दौरा"। সংগ্রহের তারিখ ২০২৩-১২-১৮।
ডোগরি লিপি

  ডোগরি লিপি একটি লিখন পদ্ধতি যা মূলত ভারতীয় উপমহাদেশের উত্তরাঞ্চলের জম্মু ও কাশ্মীরে ডোগরি ভাষায় লেখার জন্য ব্যবহৃত হয়। জম্মু ও কাশ্মীরের মহারাজা রণবীর সিং- এর আদেশে ডোগরা আখর লিপির পুনরুজ্জীবন পৃষ্ঠপোষকতা করা হয়েছিল। এটি পুরানো ডোগরা অক্ষর লিপির একটি পরিবর্তিত সংস্করণ, যা কালচক্রে টাকরি লিপির একটি জম্মু রূপ ছিল। জম্মু তাওয়াই রেলওয়ে স্টেশনে নতুন ডোগরা অক্ষরের সাইনবোর্ড স্থাপন করা হয়েছে। তবে, লিপিটি কার্যত বিলুপ্ত, এখন ডোগরি লেখার জন্য দেবনাগরী ব্যবহার করা হচ্ছে। ডোগরা আখর নামটি জুন, ২০১৮ (সংস্করণ ১১.০) এ ইউনিকোড স্ট্যান্ডার্ডে একটি ইউনিকোড ব্লক হিসাবে যুক্ত করা হয়েছিল। ইউনিকোড ব্লকের নাম ডোগরা, U+11800–U+1184F, এবং এতে ৬০টি অক্ষর রয়েছে:টেমপ্লেট:Unicode chart Dogra Pandey, Anshuman (২০১৫-১১-০৪)। "L2/15-234R: Proposal to encode the Dogra script" (পিডিএফ)।  Gupta, Veena (২০২০)। Dogri Vyakaran (Dogri ভাষায়) (5th সংস্করণ)। J&K Academy of Art, Culture & Languages। উদ্ধৃতি শৈলী রক্ষণাবেক্ষণ: অচেনা ভাষা (link) SNS (২০১৮-০৫-০৪)। "Dogri script finds place on signposts at Jammu railway station"। The Statesman (ইংরেজি ভাষায়)। সংগ্রহের তারিখ ২০২২-১০-২০।  "Unicode 11.0.0"। Unicode Consortium। জুন ৫, ২০১৮। সংগ্রহের তারিখ জুন ৫, ২০১৮।  Omniglot এ Dogri
মহাত্মা জ্যোতিবা ফুলে রোহিলখণ্ড বিশ্ববিদ্যালয়

মহাত্মা জ্যোতিবা ফুলে রোহিলখণ্ড বিশ্ববিদ্যালয়, এটি উত্তরপ্রদেশের একটি সরকারি বিশ্ববিদ্যালয়। এটি উত্তর প্রদেশের বেরেলি জেলার পিলিভীত বাইপাস রোডে অবস্থিত। এটি 1975 সালে প্রতিষ্ঠিত হয়েছিল এবং 9টি জেলার 500 টিরও বেশি কলেজ এর অধীনে অধিভুক্ত। এর চ্যান্সেলর হলেন উত্তর প্রদেশের রাজ্যপাল, এবং উপাচার্য হলেন অধ্যাপক কেপি সিং। এই বিশ্ববিদ্যালয়টি 9001:2015 এবং 14001:2015 এর অধীনে NAAC দ্বারা A++ মর্যাদা প্রদান করেছে। সন্তোষ গাঙ্গওয়ার মহম্মদ শামি গুলাবো দেবী নরেন্দ্র শ্রীবাস্তব বিনোদ কাপরি রাজপাল যাদব সঞ্জীব আগরওয়াল রাজেশ আগরওয়াল ধরমপাল সিং এম. জে. পি. রোহিলখণ্ড বিশ্ববিদ্যালয়ের অফিসিয়াল ওয়েবপেইজ ইউপি স্টেট কাউন্সিল অফ হায়ার এডুকেশন / এনএএসি / এনএএসি কলেজ, বিশ্ববিদ্যালয়ের স্বীকৃতির স্থিতি[স্থায়ীভাবে অকার্যকর সংযোগ] টেমপ্লেট:বরেলিতে শিক্ষা টেমপ্লেট:উত্তর প্রদেশের বিশ্ববিদ্যালয়
বিশ্ব রেডক্রস ও রেডক্রিসেন্ট দিবস

বিশ্ব রেডক্রস ও রেডক্রিসেন্ট দিবস হল আন্তর্জাতিক রেড ক্রস দিবস এবং রেড ক্রিসেন্ট দিবসের নীতির একটি বার্ষিক উদযাপন। বিশ্ব রেড ক্রস দিবস রেড ক্রিসেন্ট ডে নামেও পরিচিত। প্রতি বছর ৮ মে বিশ্ব রেড ক্রস দিবস ও রেড ক্রিসেন্ট দিবস পালিত হয়। এই তারিখটি হেনরি ডুনান্টের জন্মবার্ষিকী, যিনি ৮ মে ১৮২৮ সালে জেনেভা, সুইজারল্যান্ডে জন্মগ্রহণ করেছিলেন এবং ৩০ অক্টোবর ১৯১০ সালে সুইজারল্যান্ডের হাইডেনে মারা যান। তিনি (আইসিআরসি) রেড ক্রসের আন্তর্জাতিক কমিটির প্রতিষ্ঠাতা এবং ১৯০১ সালে প্রথম নোবেল শান্তি পুরস্কারের প্রাপক। শান্তির ক্ষেত্রে একটি বড় অবদান হতে পারে এমন একটি বার্ষিক পদক্ষেপের ধারণা প্রথম বিশ্বযুদ্ধের ঠিক পরে চালু করা হয়েছিল। রেড ক্রস ট্রুস নামে পরিচিত এই উদ্যোগটি রেড ক্রসের ১৪ তম আন্তর্জাতিক সম্মেলনে প্রতিষ্ঠিত একটি আন্তর্জাতিক কমিশন দ্বারা অধ্যয়ন করা হয়েছিল। ১৯৩৪ সালে টোকিওতে রেড ক্রসের ১৫তম আন্তর্জাতিক সম্মেলনে উপস্থাপিত এর প্রতিবেদনটি অনুমোদিত হয়। দ্বিতীয় বিশ্বযুদ্ধের পরেই ১৯৪৬ সালে টোকিও প্রস্তাবটি লীগ অফ রেড ক্রস সোসাইটিজ (এলআরসিএস) দ্বারা অধ্যয়ন করা হয় এবং ১৯৯১ সালে ইন্টারন্যাশনাল ফেডারেশন অফ রেড ক্রস অ্যান্ড রেড ক্রিসেন্ট সোসাইটিজ (আইএফআরসিএসএ) নামকরণ করা হয়। দুই বছর পর, যুদ্ধবিরতির নীতি এবং বিশ্বের বিভিন্ন অঞ্চলে এর প্রয়োগযোগ্যতা বিবেচনা করে, বার্ষিক আন্তর্জাতিক রেড ক্রস দিবসের প্রস্তাব গৃহীত হয়। এবং প্রথম রেড ক্রস দিবস ১৯৪৮ সালের ৮ই মে পালিত হয়। সময়ের সাথে সাথে এই দিনের আনুষ্ঠানিক শিরোনাম পরিবর্তিত হয় এবং ১৯৮৪ সালে এটি "বিশ্ব রেড ক্রস এবং রেড ক্রিসেন্ট দিবস" হয়ে ওঠে। "Foreign Secretary marks World Red Cross and Red Crescent Day"। gov.uk। সংগ্রহের তারিখ ৭ মে ২০১৯।  International Committee of the Red Cross (৭ মে ২০০৩)। "World Red Cross Red Crescent Day"। ২৪ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০০৯।  "World Red Cross Red Crescent Day – 8 May 2013"। Education Scotland। সংগ্রহের তারিখ ৩০ আগস্ট ২০১২।  "International Red Cross and Red Crescent Day"। South African Government Information। ১০ নভেম্বর ২০১০।  "We observe World Red Cross and Red Crescent Day 2012"। Tempo। ৮ মে ২০১২। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১২।  World Red Cross day and Red Crescent Day – May 08th/ "World Red cross day 2019"। ২৯ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২৩।  "World Red Cross Day 2021: Date, Theme, History, Facts, Slogan"। S A NEWS (ইংরেজি ভাষায়)। ২০২১-০৫-০৬। সংগ্রহের তারিখ ২০২১-০৫-০৬।  World Red Cross and Red Crescent Day রেড ক্রসের আন্তর্জাতিক কমিটি: বিশ্ব রেড ক্রস এবং রেড ক্রিসেন্ট দিবস ব্রিটিশ রেড ক্রস ওয়েব্যাক মেশিনে আর্কাইভকৃত ২৬ ফেব্রুয়ারি ২০১৮ তারিখে